stanford-oval/wikipedia huggingface dataset:
הבר מצווה

| --- | --- |
 סוגה:  קומדיה
 יוצרים:  גל אוחובסקי אילן פלד
 כותבים:  גל אוחובסקי אילן פלד
 בימוי:  איתן פוקס
 משתתפים:  אילן פלד, אלון גולד, דן קלארק, אמנדה ברי, סהר לב שומר, נוי שליין, רותם אבוהב, אורי לייזרוביץ, גיליה שטרן, לירן דוד
 ארץ מקור:  ישראל ישראל
 שפות:  אנגלית
 מספר עונות:  1
 מספר פרקים:  10
 הפקה
 מפיק:  סימון איסטולניאן אנטואן סיטווי
 מפיקים בפועל:  קינן אלדר
 עורכים:  גל גופר אפי כהן
 אתר צילומים:  יפו, ירושלים, ים המלח, מיני ישראל, בית החולים אסף הרופא, מלון הרודס בתל אביב
 צלמים:  איתן חתוכה
 מוזיקה:  גל אוחובסקי, אילן פלד, אסי טל, הראל סקעת, אושר סבג, איתמר אוחובסקי
 אורך פרק:  10 דקות
 שידור
 רשת שידור בישראל:  מאקו
 תקופת שידור מקורית:  2018–הווה 
 קישורים חיצוניים
 דף התוכנית ב-IMDb
 
הבר מצווה היא סדרת רשת קומית ישראלית. הסדרה הופצה בישראל על ידי מאקו ומחוצה לה על ידי Blackpills. תוך שלושה שבועות מהשקתה חצתה הסדרה את רף חצי מיליון צפיות.
עלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמויות

לילי (אילן פלד)
ג'וזין (אלון גולד)
סת' (דן קלארק)
הילרי (אמנדה ברי)
אנג'לינה (סהר לב שומר)
חגית (נוי שליין)
אביחי (לירן דוד)
ראו גם

דוז פואה
דוד זיגמן

| --- | --- |
דוד זיגמן
 לידה:  7 ביולי 1964 (בן 60) חולון
 מוקד פעילות:  ישראל 
 עיסוק:  פזמונאי
 סוגה:  מוזיקה מזרחית
 
דוד זיגמן (נולד ב-1964) הוא פזמונאי ישראלי הנחשב לאחד היוצרים הפוריים בזמר המזרחי. כותב גם לזמר החסידי והחרדי.
ביוגרפיה

דוד זיגמן גדל במעברת ג'סי כהן בחולון, בן להורים ניצולי השואה ילידי פולין, במשפחה מעוטת יכולת בת חמישה ילדים. הוא נחשב לילד מרדן, ובגיל צעיר נפלט ממערכת החינוך ונשלח לגור בקיבוץ הזורע. אחרי הצבא חי בעין יהב 5 שנים, ועשה חקלאות מודרנית בינלאומית, במכון הוולקני  עם המדען הראשי ד״ר אבי פרל. הוא נישא והיה אב לשלוש בנות, ועבר להתגורר במרכז הארץ. עבד בעבודות שונות, בהן סידור פרחים בבתי קירור, הובלות ושיפוצים, סביב גיל ה40 התקרב לדת והחל חזרה בתשובה.
בתחילת שנות ה-90, בעת שהיה מובטל, עזר לחבר לבנות אולפן הקלטות. כשהגיע למקום הזמר איציק קלה, אז בתקופת משבר בקריירה, ובידו לחן טורקי שלא נמצאו לו מילים מתאימות, הציע זיגמן לכתוב לו מילים. לאחר שנשללו טקסטים אחרים שהוצעו, הוחלט לתת לו הזדמנות. השיר, "בי נשבעתי", היה ללהיט, הביא לחזרתו של איציק קלה ופתח בפני זיגמן קריירה חדשה. בעקבות זאת הגיעו אליו פניות רבות של מוזיקאים, ובמקביל החל להתפרנס מחנות מכולת שפתח. באותה תקופה הוא כתב כמה שירים לחיים אל. בשנת 1995, כתב את מרבית שירי אלבום הבכורה של שרית חדד, ניצוץ החיים. ביניהם השיר "שלום חבר", שהיה דואט של חדד עם מייק שריף. בשנת 1997, כתב עבור זהבה בן את השיר "הוא פגע בי אמא", שיצא מחדש בשנת 2013, ובוצע על ידי מרגלית צנעני ובן.
שירו הראשון של זיגמן במצעדי הפזמונים היה גם המצליח ביותר: "כמו סינדרלה", בביצועה של שרית חדד, הגיע למקום השני במצעד השנתי של תשנ"ט-1999 (חדד גם קטפה באותה שנה את תואר זמרת השנה של קול ישראל). אלבומה כמו סינדרלה, שנפתח בשיר, יצא באותה שנה וזכה להצלחה רבה. לאלבום הבא של חדד, לעשות מה שבא לי (2000), כתב זיגמן ארבעה שירים, שהמפורסם בהם הוא השיר שנתן לאלבום את שמו. באותה שנה יצא אלבומה של זהבה בן מלך אמיתי, ובו שני שירים שכתב זיגמן, ששוב הגיעו למצעד השנתי: "מלך אמיתי" ו"להשתגע".
שירו האחרון של זיגמן שהגיע למצעדי הפזמונים היה "אני אוהב אותך", שכתב לאלבומו של קובי פרץ "משוגע עלייך" (2004). בשנת 2002 כתב והלחין יחד עם שרית חדד שיר לוועדה שבחרה את השיר לאירוויזיון. השיר הגיע למקום השלישי ולא נבחר.
עוד מלהיטיו של זיגמן: "נדרתי נדר" של משה כהן (1991), "מאוהב בגשם" של עופר לוי (באלבומו "אוהב לחיות", 1993), "שביל האושר" של תמיר גל (שיר הנושא של אלבומו הראשון), "את כמו אש" של קובי פרץ (באלבומו "את כמו אש", 1995), "צינגלה" של תומר חן, "גשם טפטף" של מושיק עפיה (שיר הנושא של אלבומו הראשון, 1995).
בשנת 2011 כתב עבור שרית חדד וניקוס ורטיס את השיר "משחק החיים".
הערות שוליים

↑  '"`UNIQ--templatestyles-00000000-QINU`"'MizrahitNostalgit (2010-10-28), זהבה בן - הוא פגע בי אמא ♫, נבדק ב-2018-09-03
↑  '"`UNIQ--templatestyles-00000002-QINU`"'מרגלית צנעני - הערוץ הרשמי (2013-09-29), מרגול וזהבה בן - הוא פגע בי אמא, נבדק ב-2018-09-03
↑  מילים לשיר משחק החיים - שרית חדד וניקוס ורטיס, באתר שירונט
| --- | --- |
בקרת זהויות :  NLI: 987007313121705171  ISNI: 0000 0004 0246 022X  MusicBrainz: 9a3f0954-4bda-48da-9159-c1fa7c26855a  VIAF: 297846163   WorldCat (עם VIAF): 297846163
הכלום הגדול

| --- | --- |
 סוגה:  קומדיית מצבים לילדים ונוער, מדע בדיוני
 יוצרים:  ניר ברגר
 כותבים:  ניר ברגר, אופיר ששון, נועה מנור
 בימוי:  ניר ברגר
 שחקנים:  דניאל מורשת, עפר שכטר, יניב ביטון, גיה באר גורביץ', גיתית פישר, מיטל רז, טל סולומון, אופיר צויבל, מיכה דומן, אפרת גונן
 ארץ מקור:  ישראל 
 שפות:  עברית
 מספר עונות:  1 
 מספר פרקים:  12 
 הפקה
 חברת הפקה:  יואב גרוס הפקות
 מוזיקה:  נמי מלומד 
 אורך פרק:  15 דקות
 שידור
 רשת שידור:  KidZ (למנויי yes) ZOOM
 תקופת שידור מקורית:  3 בספטמבר 2017 – 20 בספטמבר 2017
 קישורים חיצוניים
 דף התוכנית ב-IMDb
 
הכלום הגדול הוא סיטקום מדע בדיוני לילדים ולנוער שנוצר על ידי ניר ברגר. הסדרה משודרת החל מ-3 בספטמבר 2017 בערוץ Kidz למנויי yes. בסדרה מככבים דניאל מורשת, יניב ביטון, עפר שכטר וגיה באר גורביץ'. הסדרה מספרת אודות תוכנית הריאליטי הבדויה הבין-גלקטית הראשונה.
החל מ-2021 הסדרה משודרת בשידורים חוזרים בערוץ ZOOM למנויי yes.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 12 | 12 | 3 בספטמבר 2017 | 20 בספטמבר 2017 |
תקציר העלילה

רנן (דניאל מורשת), שחקן ומנחה, נחטף לתחנת חלל לפני 12 שנה כדי להנחות תוכנית ריאליטי כושלת בשם "הכלום הגדול" לצד המפיקה הרובוטית המרושעת שמאוהבת בו, כפתורה (גיתית פישר). בכל שנה 8 מתמודדים מרחבי הגלקסיה מגיעים לתחנת החלל ונכלאים שם יחד עד שנבחר מנצח.
דמויות > צוות התוכנית

רנן (דניאל מורשת) – המנחה של התוכנית. נחטף לחלל על ידי כפתורה, שמאוהבת בו. מפחד מעכבישים.
כפתורה (דיבוב: גיתית פישר) – מנהלת התחנה, אינטליגנציה מלאכותית משוגעת שמאוהבת ברנן ואינה מוכנה לשחרר אותו.
אלברטו (יניב ביטון) – רופא ושרברב בתחנה ולא ממש מבין את העבודה שלו.
דמויות > מתמודדי התוכנית

מוטי (עפר שכטר) – כוכב אינסטגרם מאילת. טיפש שכל הזמן מתעסק במכשיר הסמארטפון שלו.
דריה (גיה באר גורביץ') – נהגת חללית מרחובות. אדיבה ואכפתית. הוכרחה על ידי כפתורה להשתתף בתוכנית.
שליכטה (דיבוב: מיכה דומן) – שליט דיקטטורי מאורנוס. רגזן וילדותי. מאוהב בדריה ומתבייש להגיד. איגו הוא שומר הראש שלו. מרבה להגיד: "אני אשמיד אותך!"
איגו (דיבוב: אופיר צויבל) – שומר הראש של שליכטה. ביישן, חכם וחזק. מוקנט פעמים רבות על ידי שליכטה, אך תמיד מגונן עליו.
פפר (דיבוב: אפרת גונן) – נסיכת ספגטי מהכוכב אלפרדו-b, שחצנית מאוד ומחוברת לטלפון כל הזמן.
באדו (דיבוב: אופיר צויבל) – נוסע בזמן וסוכן ביטוח. חרדתי ודיכאוני. נוסע בזמן בכל פעם שהוא מתעטש.
אלכסנדר (דיבוב: מיטל רז) – חייזר שהוא פה ענק. זללן. מודח מדי פרק בצורה לא הוגנת על ידי כפתורה.
נאנווה (דיבוב: מיטל רז) – פעילת זכויות אדם מפלוטו. נאנווה עשויה מגז ולכן היא בלתי נראית למשתתפים האחרים.
דמויות > דמויות נוספות

מראיין (טל סולומון) – מקריין את התוכנית ומראיין את המשתתפים בה.
מגיש החדשות (דיבוב: מיכה דומן) – חייזר שמגיש קדימונים לתוכנית החדשות שמשודרת אחרי "הכלום הגדול".
אי. טי. אנגרררפ (דיבוב: אופיר צויבל) – כתב שטח חייזר שנשלח לכדור הארץ, המקום המסוכן בגלקסיה.
הערות שוליים

↑  '"`UNIQ--templatestyles-00000001-QINU`"'"דניאל מורשת: "קיבלתי הצעה מתכנית ריאליטי"". פרוגי. 2017-09-03. נבדק ב-2017-09-03.
האלבומים

| --- | --- |

 סוגה:  דוקומנטרי
 יוצרים:  אסף אמיר, אבידע לבני, יואב קוטנר
 בימוי:  אבידע לבני
 ארץ מקור:  ישראל 
 מספר עונות:  2
 מספר פרקים:  10
 הפקה
 אורך פרק:  כ-50 דקות
 שידור
 רשת שידור:  ערוץ 8, הוט
 תקופת שידור מקורית:  14 בינואר 2012 – 29 בדצמבר 2012
 
האלבומים היא סדרת טלוויזיה תיעודית, אשר שודרה בערוץ 8 במשך שתי עונות, החל מינואר 2012.
הסדרה עוסקת בסיפור עשייתם של אלבומי מוזיקה ישראליים, כאשר כל פרק עוסק באלבום אחד. לרוב הסדרה עוסקת באלבומי בכורה, וסיפור תחילת דרכם של האמנים (יוצא דופן הוא הפרק על ברי סחרוף, שעוסק למעשה באלבומו השני). כל פרק מכיל ראיונות עם האמנים שיצרו את האלבום ואחרים המעורבים בו (מפיקים, מעבדים ועוד), קטעי ארכיון, וביצועים חיים עכשוויים של שירים מהאלבום על ידי האמנים. את רוב הראיונות קיים יואב קוטנר, הנמנה עם יוצרי הסדרה.
הסדרה זכתה לאהדת הביקורות והצופים, וב-1 בדצמבר 2012 עלתה עונתה השנייה.
פרקי הסדרה > עונה ראשונה

| מס' הפרק בסדרה | מס' הפרק בעונה | שם אמן | אלבום | במאי | תאריך שידור מקורי |
| --- | --- | --- | --- | --- | --- |
| ‏1 | ‏1 | ‏אביתר בנאי | אביתר בנאי (1997) | אבידע לבני | 14 בינואר 2012 |
| ‏2 | ‏2 | ‏איפה הילד? | זמן סוכר (1993) | אבידע לבני | 21 בינואר 2012 |
| ‏3 | ‏3 | ‏ברי סחרוף | סימנים של חולשה (1994) | אבידע לבני | 28 בינואר 2012 |
| ‏4 | ‏4 | ‏זקני צפת | זקני צפת (1992) | אבידע לבני | 4 בפברואר 2012 |
| ‏5 | ‏5 | ‏רמי פורטיס | פלונטר (1978) | אבידע לבני | 11 בפברואר 2012 |
פרקי הסדרה > עונה שנייה

| מס' הפרק בסדרה | מס' הפרק בעונה | שם אמן | אלבום | במאי | תאריך שידור מקורי |
| --- | --- | --- | --- | --- | --- |
| ‏6 | ‏1 | ‏משינה | משינה (1985) | אבידע לבני | 1 בדצמבר 2012 |
| 7 | ‏2 | ‏נושאי המגבעת | נושאי המגבעת (הקסטה) (1988) | אבידע לבני | 8 בדצמבר 2012 |
| 8 | ‏3 | ‏המכשפות | עד העונג הבא (1994) | אבידע לבני | 15 בדצמבר 2012 |
| ‏9 | ‏4 | ‏אסף אמדורסקי | אסף אמדורסקי (1994) | אבידע לבני | 22 בדצמבר 2012 |
| ‏10 | ‏5 | ‏כרמלה גרוס ואגנר | פרח שחור (1991) | ‏אבידע לבני | 29 בדצמבר 2012 |
צוות הסדרה

מפיק - אסף אמיר
במאי - אבידע ליבני
עורך תוכן - יואב קוטנר
עורכי משנה - דרור נחום, יונתן אברהמי
מפיקה בפועל - תמי כהן
צלם - דוד זריף
עורכי וידאו - יוני כהן, טל שפי, אורון אדר
ברוך אגדתי

| --- | --- |

ברוך אגדתי בצעירותו
 לידה:  18 בפברואר 1895 בנדרי, בסרביה, האימפריה הרוסית
 פטירה:  18 בינואר 1976 (בגיל 80) תל אביב-יפו, ישראל
 שם לידה:  ברוך קאושנסקי
 מקום קבורה:  בית הקברות טרומפלדור 
 לאום:  ישראלי
 מקום לימודים:  בצלאל אקדמיה לאמנות ועיצוב ירושלים 
 תחום יצירה:  ציור, מחול, קולנוע
 
קברו של ברוך אגדתי
ברוך אגדתי (קאושנסקי) (18 בפברואר 1895 – 18 בינואר 1976) היה צייר ורקדן ישראלי, מאבות תעשיית הקולנוע והמחול בארץ ישראל ומאנשי הרוח הבולטים בתל אביב של שנות ה-20 וה-30. תרם רבות לפיתוח התרבות בישראל.
קורות חיים

אגדתי נולד בכ"ד בשבט תרנ"ה בעיר בנדרי שבבסרביה, האימפריה הרוסית, בנם של אריה קאושנסקי-אגדתי, סוחר, ובתיה בת אריה דוד. למד בחדר ובבית ספר וכבר מילדותו נמשך לריקוד הקלאסי. הוא עבר עם משפחתו לאודסה והתקבל שם לבית הספר לבלט, על אף התנגדות אביו. בשנת 1910, בגיל 15, עלה לארץ ישראל לבדו, החל ללמוד בבית הספר לאמנות "בצלאל" ועבד למחייתו בפרדסים בפתח תקווה וכמורה לריקודים סלוניים. בפתח תקווה פגש בעולים תימנים שסיפקו לו מאוחר יותר השראה לריקודים שיצר.
בקיץ 1914 החליט לצאת ולבקר את משפחתו ברוסיה, כשהגיע לשם פרצה מלחמת העולם הראשונה והוא נאלץ להישאר שם והחליט ללמוד בלט. מאוחר יותר הצטרף לאופרה של אודסה כרקדן. ב-1919, לאחר תום המלחמה חזר לארץ ישראל באונייה "רוסלאן". על סיפון האונייה פגש באנשי הרוח הציירים יוסף זריצקי, פנחס ליטבינובסקי ופרופ' יוסף קלויזנר, שאף הם הפרו את נפשו היצירתית. הוריו עלו אף הם ארצה עם אחיו הצעיר, יצחק, ואחותו, שושנה, שנה לאחר מכן.
בשנת 1920 רקד את יצירת המחול שלו "אקסטזה תימנית" ברסיטל המחול הראשון בארץ ישראל באולם קולנוע עדן בתל אביב.
לאחר מאורעות תרפ"א העניקה לו העירייה, בעקבות התערבותו של מאיר דיזנגוף, צריף ברחוב יצחק אלחנן שבשכונת ברנר. בצריף זה התגורר עד יומו האחרון.
אגדתי הגה בתל אביב את נשפי פורים ההמוניים בהשראת נשף המסכות הנהוג בוונציה. הנשף הראשון במתכונת נשף ריקודים פשוט, ללא מסכות, נערך בבית הספר לבנות בנוה צדק.
בעקבות הצלחת הנשף ארגן את נשף המסיכות הראשון ובו נטלו חלק כשלושת אלפים איש ואשה.
בין הבאים במסכות היו גם אוסישקין וביאליק.
בנוסף ייסד את תהלוכת הפורים בהשראת הקרנבל במסורת הנוצרית. מן התהלוכה התפתח רעיון העדלאידע. בעקבות הצלחת התהלוכה פרשה העירייה את חסותה על מפעל הפורים ועם הזמן הפיקה אף "עתון רשמי" מיוחד לרגל החג.
בעקבות הצלחתו של אגדתי החלה גם חבר'ה טראסק לארגן נשפי פורים ואף השמיצה בכרוזים את אגדתי שהוא מתעשר מן הנשפים. עקב כך תבע אגדתי את הקבוצה על הוצאת דיבה. למשפט הוזמן אף ביאליק להעיד. השופט האנגלי פסק לטובת אגדתי וחייב את המשמיצים לשבועיים מאסר או לתשלום קנס.
כיוון שאגדתי ביקש מהשופט לבטל את העונש, הסכים השופט בתנאי שאגדתי ישלם את הקנס במקומם.
אגדתי ניאות ושילם.
כמו כן יזם אגדתי את תחרות היופי הראשונה בארץ ישראל, "מלכת אסתר".
אגדתי עִברת את שמו לברוך בן-יהודה, אך את השם "אגדתי" אימץ לעצמו לאחר שהוצג על ידי המשורר יעקב פיכמן בפני חיים נחמן ביאליק במילים: "זה ברוך האגדתי".
בשנת 1929 החל לעסוק בקולנוע. את הסרט הראשון, "יומן תל אביבי", הפיק עם אחיו יצחק והוא הוצג בקולנוע מוגרבי. בשנת 1931 יצר את סרט ההנפשה העברי הראשון הרפתקאותיו של גדי בן סוסי. הסרט התיעודי-למחצה זאת היא הארץ משנת 1935 היה הסרט הראשון בעל פסקול עברי. בשנותיו האחרונות חזר לעסוק בציור.
בשנת 1976 הוענק לו התואר יקיר העיר תל אביב-יפו.
אגדתי נפטר בתל אביב בט"ז בשבט תשל"ו ונקבר בבית הקברות טרומפלדור שבעיר.
בשנת 1985 נערכה תערוכה לזכרו בבית ראובן בתל אביב.
בשכונת צהלה בתל אביב נקרא רחוב על שמו.
סרטיו

הרפתקאותיו של גדי בן סוסי
יומן תל אביבי
זאת היא הארץ
האתמול של מחר, 1964
יומני אגא - יומני חדשות
ריקודים

ואלס מפיסטו
מלווה מלכה
יפו הערבית
מארש האבל
הורה אגדתי
אקסטזה תימנית
תפילות שחרית
בכחנאליה עברית
רוגזה
גלריה

אקסטאזה תימנית
תצלום
גובה 13.2 ס"מ, רוחב 8 ס"מ
עזבון בת שבע ויצחק כץ, מרכז המידע לאמנות ישראלית, מוזיאון ישראל, ירושלים
מלווה מלכה
תצלום
גובה 13.1 ס"מ, רוחב 7.9 ס"מ
עזבון בת שבע ויצחק כץ, מרכז המידע לאמנות ישראלית, מוזיאון ישראל, ירושלים
מלווה מלכה
תצלום
גובה 21.5 ס"מ, רוחב 15.7 ס"מ
עזבון בת שבע ויצחק כץ, מרכז המידע לאמנות ישראלית, מוזיאון ישראל, ירושלים
קבוצת אמנים בתצלום (1926-1925) מאת אברהם סוסקין. משמאל לימין: יוסף זריצקי, אריה לובין, יונה צליוק, ראובן רובין, ציונה תג'ר, פנחס ליטבינובסקי (עומד, שני מימין), יצחק כץ, ברוך אגדתי ויצחק חזין
בצילומי הסרט "חתונה תימנית" (1926-7). בשורה השנייה משמאל: בת שבע כץ, יצחק חזין, ירושלים סגל, ברוך אגדתי, נתן אקסלרוד, יצחק כץ. תצלום מעזבון בת שבע ויצחק כץ, מרכז המידע לאמנות ישראלית, מוזיאון ישראל, ירושלים
ללא כותרת, שנות החמישים
אוסף בית אריאלה
לקריאה נוספת

אשר ברש, ברוך אגדתי אמן הרקוד העברי. הדים, תרפ"ה, 1924. (הספר בקטלוג ULI)
גיורא מנור, אגדתי - חלוץ המחול החדש בארץ ישראל. הספרייה למחול בישראל, 1986. (הספר בקטלוג ULI)
הערות שוליים

↑  אנדרטה לזמנים שהיו, מעריב, 30 באוגוסט 1985
| --- | --- |
בקרת זהויות :  ICIA: 269926  NLI: 987007257555505171  BnF: cb14073679t (data)  ISNI: 0000 0001 0798 8195  LCCN: n88194630  RKD: 128245  ULAN: 500071960  VIAF: 345149196274074790785   WorldCat (עם VIAF): 345149196274074790785 
ברוך אגדתי, 1937
האזרח ק'

| --- | --- |
 סוגה:  דוקומנטרי
 יוצרים:  אלון מרום  אירית דולב
 כותבים:  אלון מרום  אירית דולב
 בימוי:  אלון מרום
 ארץ מקור:  ישראל
 שפות:  עברית
 מספר עונות:  1
 מספר פרקים:  3
 הפקה
 מפיק:  אירית דולב
 עורכים:  יותם שאו
 אתר צילומים:  ישראל
 צלמים:  אשר בן יאיר  בעז (יהונתן) יעקוב
 שידור
 רשת שידור:  yes
 רשת שידור בישראל:  yes דוקו
 תקופת שידור מקורית:  18 במרץ 2018 – 20 במרץ 2018
 קישורים חיצוניים
 דף התוכנית ב-IMDb
 
האזרח ק' היא סדרה תיעודית ישראלית השודרה בערוץ יס דוקו ועוסקת בהרשעתו של האסיר משה קסטל ברצח שני אזרחים בשנת 1997.
רקע

בספטמבר 1997 נעצר משה קסטל, נהג מונית תושב ירושלים, בחשד לרצח חברו חלפן הכספים יגאל דניאל ועובר האורח אילן דבש, בכביש הסמוך ליישוב נטף שבהרי ירושלים.
קסטל הורשע על סמך ראיות נסיבתיות בלבד, ללא ראיות פורנזיות, או הודאה שלו בביצוע הרצח. קסטל שהיה מהמר כפייתי ומסובך בחובות בזמן הרצח, רצח לפי כתב האישום את חברו דניאל, ולאחר מכן גם את אילן דבש שנקלע למקום כעובר אורח. הוא נעצר תחילה ושוחרר בערבות. זמן קצר לאחר מכן בעת שהגיעו לביתו שוטרים במטרה להתקין אמצעים לציתות, נמצאו בביתו אלפי דולרים, ששדד לפי החשד מחלפן הכספים. קסטל נעצר בשנית ונגזרו עליו שני מאסרי עולם. מאז מעצרו הוא שב וטוען כי הוא חף מפשע.
משתתפים עיקריים

משה קסטל – אסיר עולם השפוט למאסר עולם על רצח כפול
אלון מרום – יוצר ובמאי הסדרה המנהל את התחקיר והמפגשים עם המעורבים בפרשה
יוסי קסטל - בן דודו של משה קסטל המנסה להביא לזיכויו
עורך הדין אריה פטר – סגן מנהל המחלקה הפלילית בפרקליטות המדינה
עורך הדין עודד גזית – החל לייצג את קסטל לאחר ההרשעה
בתו של משה קסטל – נשמעת בקולה בלבד, ללא שנחשף שמה
עורכת הדין אפרת פינק – נציגת הסניגוריה הציבורית שסייעה לקסטל במאבקו המשפטי לאחר הרשעתו. כיום, סגנית נשיא בית משפט השלום ברחובות.
עורך הדין דוד יפתח – ייצג את קסטל בעת משפטו
חיים גן טוב – חוקר פרטי שהיה ראש הימ"ר בירושלים בשנות ה-80.
שני מזרחי – העיתונאית שחשפה את ההימורים, החובות והקשרים של החוקר עם העולם התחתון.
Life Is Strange

| --- | --- |

עטיפת המשחק
 כללי
 תאריך הוצאה:  פרק 1: WW‏ 30 בינואר 2015  פרק 2:  WW‏ 24 במרץ 2015  פרק 3:  WW‏ 19 במאי 2015  פרק 4: WW‏ 28 ביולי 2015  פרק 5: WW‏ 20 באוקטובר 2015
 סוגה:  סרט אינטראקטיבי
 פיתוח:  Dontnod Entertainment
 הוצאה לאור:  Square Enix
 ארץ מקור:  צרפת 
 שפות:  אנגלית 
 עיצוב:  באפטיסט מואיסאן   סבסיטאן ג'ודית   סבסיטאן גארילרד
 סדרה:  Life Is Strange 
 כלי משחק:  לולאת זמן, אפקט הפרפר 
 הערות:  לקבלת החוויה המיטבית, יש להשתמש בבקר
 דרישות תוכנה
 מנוע משחק:  Unreal Engine 3
 מצבי משחק:  שחקן יחיד
 דירוג:  M ‏(ESRB)   16 ‏(PEGI)
 פלטפורמות:  Microsoft Windows   לינוקס   OS X   PlayStation 3   PlayStation 4   Xbox 360   Xbox One
 מדיה:  הורדה דיגיטלית
 המשחק הבא:  Life Is Strange: Before the Storm
 דרישות מערכת
 מעבד:  דו-ליבתי במהירות של 2.0GHz או יותר טוב
 זיכרון:  2GB או יותר
 כרטיס מסך:  ATI או NVIDIA בעל זיכרון וידאו של לפחות 512MB או יותר
 מקום פנוי:  5GB לפחות (15GB לכל הפרקים והבונוסים)
 מערכת קול:  תומך ב-DirectX 9.0
 בקרים:  מקלדת ועכבר או ג'ויסטיק (Xinput בלבד)
 
 אתר רשמי
 
Life Is Strange (בתרגום חופשי: "החיים הם מוזרים") הוא משחק הרפתקאות מסוג סרט אינטראקטיבי משנת 2015 המורכב מחמישה פרקים. הוא פותח על ידי Dontnod Entertainment בצרפת, ומוצא לאור על ידי Square Enix.
עלילת המשחק מתרכזת במקסין קולפיד (מכונה בקצרה "מקס"), סטודנטית לצילום אשר מגלה כי ביכולתה להניע את הזמן לאחור בכל רגע שתרצה, מה שמוביל כל בחירה שלה לאפקט פרפר. לאחר שהיא חוזה בסופה קטלנית שמתקרבת לעיירת הדייגים הבדיונית שבה היא חיה, מפרץ ארקדיה, לוקחת על עצמה מקס את האחריות למנוע מהסופה את השמדת העיירה. פעולות השחקן ירכיבו את העלילה וישפיעו על האופן בו היא מתפתחת, כאשר החזרה של הזמן לאחור תאפשר לשחקן לתקן ולמנוע תוצאות ישירות מבחירותיו האחרונות, אם אינו מרוצה מהן.
(על פי תחקיר המשחק עלול להגביר את המצב הנפשי.)
כדוגמה בן אדם שלא חווה דיכאון לעולם או לא מאובחן בדיפרסיה עלול להיחשף לדיכאון או התקפים כמו חרדה ,עצבים,דיכאון קליני
עקב זה שהמשחק מבוסס על מקרי סרט (Story Based Game)
על פי חוק החברה רק  בני 18+ ומעלה יכולים לשחק במשחק זה .
גם בכניסה למשחק יש הזהרה Important Health) Warring)
עלילה

מקס היא נערה בת 18, סטודנטית לצילום באקדמיית בלקוול (Blackwell) שבמפרץ ארקדיה (Arcadia Bay), עיירת דייגים בדיונית הממוקמת באורגון שבארצות הברית. היא שבה לגור שם לטובת הלימודים באקדמיה, לאחר שעזבה משם עם משפחתה בעבר.
עלילה > פרק ראשון - Chrysalis

הפרק הראשון נפתח בחיזיון של מקס בו היא צופה ממצוק מרוחק בסופת טייפון ענקית המתקרבת במהירות לעיירה, המאיימת להשמידה כליל. מקס מתעוררת מהחיזיון, אחוזת בלבול רב ומוצאת עצמה בשיעור. בתום השיעור ניגשת לשירותי הבנות כדי לשטוף את פניה ולהתאושש, כשלפתע נכנסים נערה (קלואי פרייס) ונער (נת'ן פרסקוט) בסערה. במהלך ריב בין השניים (שכלל לא מודעים לנוכחותה של מקס), שולף נת'ן אקדח ויורה בנערה. מקס המבוהלת מזיזה "בטעות" את הזמן לאחור, ושוב מוצאת עצמה בשיעור בו נפתח המשחק.
היא מתחילה להבין את היכולת שלה לשלוט בזמן וממהרת לשירותים כדי להציל את הנערה. הסיטואציה שוב חוזרת על עצמה, רק שהפעם ממהרת מקס להתערב ומונעת מהירי להתבצע.
בהמשך, מבינה מקס כי אותה נערה שהצילה היא קלואי, חברת ילדות שלה.
עלילה > פרק שני - Out of Time

הפרק השני ממשיך את מאורעות הפרק הראשון, כיום לאחר מכן. בפרק זה מסייעת מקס לחברתה לכיתה קייט מארש. במהלך הפרק מבינה מקס כי קייט נפלה קורבן להפצת סרטון בו היא מתועדת מנשקת מספר סטודנטים במסיבה. מסתמן כי הסרטון תועד בעודה קייט מסוממת. בעקבות הסרטון היא סובלת מהצקות ומהתברינות מצד חבריה. מקס חושדת כי נת'ן הוא האחראי לאותו סרטון.
מקס נפגשת לאכול עם קלואי בדיינר בו אמה של קלואי - ג'ייס עובדת. לאחר שמקס משתפת את קלואי ביכולת שלה לשלוט בזמן, הן מחליטות להתנסות ביכולת במגרש גרוטאות סודי של קלואי. עם זאת, המאמץ הרב גורם למקס לדימום מהאף ולעלפון. קלואי מסיעה אותה בחזרה לבלקוול לשיעור, שבהמשך נקטע כאשר כולם נקראים לצאת למגורי הבנות. קייט עומדת על גג מגורי הבנות ומתאבדת בקפיצה. מקס משיבה את הזמן לאחור, ובאופן לא צפוי הוא נעצר לחלוטין. היא מגיעה אל הגג באפיסת כוחות ומנסה לשכנע את קייט לרדת משם. בסצנה הזאת, במהלך השיחה איתה למקס קיימת האפשרות להציל את קייט ולמנוע את התאבדותה אם תדע להגיד את הדברים הנכונים.
עלילה > פרק שלישי - Chaos Theory

הפרק השלישי מתרחש בלילה של אותו היום שבו מסתיים הפרק השני. פרק זה מתחיל כשמקס וקלואי, פורצות לחדר המנהל כדי לחקור מה קרה לרייצ'ל אמבר, הנערה שנעלמה מהעיר. הן מוצאות במשרדו של המנהל קובצי מידע על כמה תלמידים, ובמחשב שלו הן מוצאות קובץ שבו מצוין "רייצ'ל בחדר החשוך" כמה פעמים. לאחר מכן קלואי ומקס מחליטות ללכת לברכת השחייה בשביל להעביר שם את הזמן אחרי כל היום הסוער שקרה להם. באותו הזמן איש האבטחה- דויד מאדסן נכנס לבדוק מה קורה שם, ומקס וקלואי מצליחות לברוח ולהגיע לביתה של קלואי.
יום לאחר מכן מקס וקלואי חוקרות את הקראוון של פרנק בווארס, ובו מגלות שלרייצ'ל הייתה מערכת יחסים עמו. קלואי מתעצבנת מכיוון שהיא מרגישה שכולם בחייה "בוגדים" בה ומחזירה את מקס לאקדמיה. לאחר מכן ניתן לראות את מקס מסתכלת על תמונה שלה ושל קלואי בתור ילדות קטנות, תמונה שצולמה ביומו האחרון של אביה של קלואי. מקס בוחנת את התמונה, והיא מגלה שיש לה כוח לחזור בזמן לעבר דרך התמונות והיא מחליטה לחזור לאותו הזמן שבו צולמה התמונה, והיא מצליחה להציל את אביה של קלואי (ויליאם), אבל גם גורמת לתקרית מצערת.
עלילה > פרק רביעי - Dark Room

הפרק הרביעי מתחיל במציאות החלופית שבה ויליאם חי וקלואי פצועה קשות. מקס מבלה עם קלואי, ולאחר מכן חוזרת בזמן כדי להחזיר את המצב לכפי שהיה אמור להיות. מקס וקלואי ממשיכות בחיפוש אחר רמזים, ובסופו של דבר הרמזים הובילו אותם לאסם שבבעלות משפחת פרסקוט, שבו גילו את המחבוא (החדר החשוך), שמכיל תמונות של בנות שנעלמו מן העיר. בין אחת התמונות הן מגלות תמונה של רייצ'ל מתה וקבורה במחבוא של קלואי. הן מוודאות שזאת האמת ומאשימות את נייתן פרסקוט בסיבה שהיא נרצחה. באותו הזמן בבית הספר של מקס נערכת "מסיבת המערבולת" והן מחליטות ללכת למסיבה הספר במטרה לתפוס אותו, אך הן מקבלות ממנו הודעת טקסט שבה הוא כותב כי הוא עומד להשמיד את הראיות. הן חוזרות למחבוא של קלואי, ושם מקס סוממה וקלואי נרצחה בידי המורה לצילום של מקס – מארק ג'פרסון.
עלילה > פרק חמישי - Polarized

הפרק החמישי והאחרון מתחיל יום לאחר סיום הפרק הרביעי. בפרק אנו רואים את מקס כשבויה של מארק בחדר החשוך. מקס משתמשת בתמונות כדי לחזור בזמן, ובסופו של דבר היא נמצאת בשיעור של מארק – כמו בפרק הראשון. דבר זה נותן לה הזדמנות להזהיר את דוד (אביה החורג של קלואי) מפני מארק הרוצח. מארק נעצר, קלואי ניצלת מוות ומקס זכתה בתחרות Every Day Heroes, והיא הולכת לסן פרנסיסקו. קלואי מודיעה למקס כי החיזיון שלה לגבי הטורנדו היה נכון, והיא מחליטה לחזור בזמן ולגרום לכך שהיא לא תהיה בסן פרנסיסקו. בסופו של דבר היא חוזרת לארקדיה ביי. מקס חוזרת בזמן עם התמונה שווארן (חבר שלה) צילם בפרק הרביעי, והיא משכנעת את קלואי לא לעשות את מה שקרה בפרק הרביעי. לאחר מכן מקס חוזרת למציאות הרגילה, שבה היא מתעלפת וחווה סדרת סיוטים. בסיומם מקס מתעוררת ליד המגדלור, והיא מקבלת את העובדה שהיא גרמה לסופה בכך שהיא דחתה את מועד המוות של קלואי. בסוף הפרק ניתנת האפשרות לבחור האם להקריב את קלואי בעבור העיר או את העיר בעבור קלואי.
דמויות מרכזית

מקסין קולפיד (Maxine Caulfield) - הדמות המרכזית. מכונה גם מקס. מקס היא נערה מופנמת ושקטה, לומדת צילום באקדמיית בלקוול. במהלך העלילה מגלה כי ביכולתה להשיב את הזמן לאחור.
קלואי פרייס (Chloe Price) - חברתה הטובה ביותר (לשעבר) של מקס. היא מתוארת כנערה מרדנית שמקשה על אמה ג'וייס.
ג'וייס פרייס (Joyce Price) - אמה של קלואי. הייתה נשואה לוויליאם והתאלמנה כשנהרג בתאונת דרכים. עובדת בדיינר בעיירה ונשואה בשנית לדוד מדסון.
דויד מדסון (David Madsen) - אביה החורג של קלואי. יוצא צבא ועובד כמאבטח באקדמיית בלקוול.
נת'ן פרסקוט (Nathan Prescott) - סטודנט באקדמיית בלקוול. בן למשפחה עשירה בעלת השפעה רבה בעיירה. מסתמן באופן עקבי כילד מפונק וכחולה בנפשו.
רייצ'ל אמבר (Rachel Amber) - הייתה סטודנטית פופולרית בבלקוול וחברתה הטובה של קלואי. לאורך המשחק היא מוגדרת כנעדרת כשמודעות היעדרות שלה מפוזרות בכל העיירה.
מארק ג'פרסון (Mark Jefferson) - מורה לצילום באקדמיית בלקוול. הוא צלם מפורסם ומוכר בכל רחבי אמריקה. תלמידיו מעריצים אותו ורואים בו מורה מגניב ונחמד.
קייט בוורלי מארש (Kate Beverly Marsh) - סטודנטית באקדמיית בלקוול ונוצרייה אדוקה. מסתבכת כאשר סרטון בו מתועדת מנשקת זרים במסיבה מופץ ללא ידיעתה ונהיה ויראלי.
פרקי המשחק

| 0 | 1 | 2 | 3 |
| --- | --- | --- | --- |
| פרק | מועד שחרור |  |  |

| פרק ראשון: Chrysalis | 30 בינואר 2015 |  |  |

| פרק שני: Out of Time | 24 במרץ 2015 |  |  |

| פרק שלישי: Chaos Theory | 19 במאי 2015 |  |  |

| פרק רביעי: Dark Room | 28 ביולי 2015 |  |  |

| פרק חמישי: Polarized | 20 באוקטובר 2015 |  |  |
ביקורת > מכירות

| ציונים כללים> פרק | ציונים כללים> Metacritic |
| --- | --- |
פרק 1: Chrysalis: (PC) 77/100   (PS4) 75/100   (XOne) 77/100
פרק 2: Out of Time: (PC) 77/100   (PS4) 78/100   (XOne) 73/100
פרק 3: Chaos Theory: (PC) 80/100   (PS4) 81/100   (XOne) 80/100
פרק 4: Dark Room: (PC) 76/100   (PS4) 81/100   (XOne) 74/100
פרק 5: Polarized: (PC) 83/100   (PS4) 81/100   (XOne) 80/100
ראו גם

אפקט הפרפר